4. Vammaisten henkilöiden oikeuksia koskeva YK:n yleissopimus (
Äänestyksen jälkeen
Gay Mitchell
(EN) Arvoisa puhemies, äänestys hylättiin, koska hetki sitten ääniä oli yhtä paljon. Jäsenen esittämä parlamentin äänestystä koskeva väite on hyvin vakava. Kehottaisin keskeyttämään äänestykset, kunnes saamme selville, onko äänestäjien joukossa niitä, jotka eivät saisi äänestää, vai ovatko väitteet perättömiä. Väite on nimittäin hyvin vakava.
(Suosionosoituksia)
Puhemies
(EN) Totesin juuri äsken, että asia tarkistetaan. Toisin sanoen asia tarkistetaan välittömästi. Hoidamme asian.
Bruno Gollnisch
(FR) Arvoisa puhemies, käytän erittäin lyhyen puheenvuoron tästä aiheesta. Koska yksi kollegoistamme on esittänyt väitteen, pyytäisin häntä selventämään väitettään. Kuten sanoitte, asia olisi tarkistettava välittömästi, ja jos väite osoittautuu perättömäksi, kuten uskon, kehotan tekemään kaikki tarvittavat johtopäätökset.
Puhemies
(EN) Totesin, että väitteet tarkistetaan. Ne tarkistetaan välittömästi, ja ilmoitan teille asiasta tuota pikaa.
